Myndighederne roser nordjyderne for at holde sig indendøre og for at lytte til beredskabsmeddelelserne. - Jeg er en meget glad vagtchef. Ud fra de oplysninger vi har, må jeg sige at nordjyderne har taget de her varsler til sig. Vi har ingen tilskadekomne personer og det er vi rigtigt glade for. Det er fordi nordjyderne har taget det her alvorligt, siger vagtchef ved Nordjyllands Politi, Peter Redder til TV2/Nord.

Referat:
Både politi og beredskab roser fredag morgen nordjyderne. Ingen personer er kommet noget til under stormen Bodils hærgen.